ບັນດາຜູ້ແທນເຂົ້າຮ່ວມບັນດາກອງປະຊຸມ
(ພາບ: TTXVN)
ວັນທີ 27/02 ຢູ່ນະຄອນ ຍາຈາງ, ກອງປະຊຸມບັນດາເຈົ້າໜ້າທີ່ອະວຸໂສເວທີປາໄສຮ່ວມມືເສດຖະກິດ ອາຊີ - ປາຊີຟິກຄັ້ງທີ 1 ແລະ ບັນດາກອງປະຊຸມທີ່ກ່ຽວຂ້ອງກ້າວເຂົ້າວັນເຮັດວຽກທີ 10. ໃນວັນທີ 27/02 ບັນດາຜູ້ແທນສືບຕໍ່ເຂົ້າຮ່ວມບັນດາກອງປະຊຸມ: ຄູ່ຮ່ວມມືນະໂຍບາຍກ່ຽວກັບຄວາມໝັ້ນຄົງດ້ານສະບຽງອາຫານ (PPFS); ກຸ່ມປະຕິບັດງານກ່ຽວກັບອາຊີບຫາປາ ແລະ ມະຫາສະໝຸດ (OFWG); ຄະນະກຳມະການເສດຖະກິດ (EC); ຄະນະກຳມະການການຄ້າ ແລະ ການລົງທຶນ (CTI); ຄະນະກຳມະການຊີ້ນຳ SOM ກ່ຽວກັບການຮ່ວມມືດ້ານເສດຖະກິດເຕັກນິກ (SCE), ຄະນະກຳມະການຄຸ້ມຄອງງົບປະມານ. ກອງປະຊຸມບັນດາເຈົ້າໜ້າທີ່ອະວຸໂສເວທີປາໄສຮ່ວມມືເສດຖະກິດ ອາຊີ - ປາຊີຟິກຄັ້ງທີ 1 ແລະ ບັນດາກອງປະຊຸມທີ່ກ່ຽວຂ້ອງ ໄດ້ຈັດຕັ້ງຢູ່ນະຄອນ ຍາຈາງ ໃນລະຫວ່າງວັນທີ 18/02 – 03/03/2017. ກອງປະຊຸມບັນດາເຈົ້າໜ້າທີ່ອະວຸໂສຄັ້ງທີ 1 (SOM1) ແລະ ບັນດາກອງປະຊຸມທີ່ກ່ຽວຂ້ອງຈະຫັນບັນດາເນື້ອໃນເປັນລະອຽດ, ສະເໜີບັນດາຂໍ້ລິເລີ່ມ ເພື່ອຜັນຂະຫຍາຍບຸລິມະສິດຂອງປີ APEC 2017 ກ່ຽວກັບເລື່ອງຊຸກຍູ້ການເຕີບໂຕຢ່າງໝັ້ນຄົງ; ຍົກສູງກຳລັງຄວາມສາມາດແກ່ງແຍ້ງກັນ, ມີຫົວຄິດປະດິດສ້າງຂອງບັນດາວິສາຫະກິດຂະໜາດກາງ ແລະ ນ້ອຍ; ເພີ່ມທະວີຄວາມໝັ້ນຄົງດ້ານສະບຽງອາຫານ ແລະ ກະສິກຳແບບຍືນຍົງ, ຮັບມືກັບການປ່ຽນແປງຂອງດິນຟ້າອາກາດ.
(ແຫຼ່ງຄັດຈາກ VOV)